armvectores/hy_wikipedia_2023 huggingface dataset:
Ֆրենսիս Դրեյք

Ֆրենսիս Դրեյք (անգլ.՝ Sir Francis Drake, հուլիսի 13, 1540, Տավիստոկ, Դևոն, Դևոն, Անգլիա - հունվարի 28, 1596(1596-01-28), Portobelo, Կոլոն, Պանամա), անգլիացի ծովագնաց, «Եղիսաբեթ I-ի ծովահեններից», Անգլիայի փոխծովակալ (1588)։ 16-րդ դարի անգլո-իսպանական գաղութային նվաճման գործուն մասնակից էր։ Ծովահենական հարձակումներ է գործել Իսպանիայի տիրույթների վրա Վեստ Ինդիայում։ 1577-1580 թվականներին կատարել է շուրջերկրյա երկրորդ ճանապարհորդությունը Ֆեռնան Մագելանից հետո։


== Կենսագրություն ==
Ֆրենսիս Դրեյքը ծնվել է Դեվոնշիրում (Անգլիա) մոտավ. 1540 թվականին, ֆերմերի ընտանիքում (հայրը հետագայում քահանա է դառնում)։ 1549 թվականին ընտանիքը տեղափոխվում է Քենթ։ Դրեյքը 13 տարեկանից ծովային է դառնում, 16 տարեկանից` փոքր նավի կապիտան։ Առաջին նավարկությունը դեպի Հյուսիսային ծով էր։ 1567 թվականին իր ազգականի՝ Ջոն Հոկինսի ստրուկներ հավաքող էքսպեդիցիայի նավերից մեկը գլխավորելով՝ նավարկում է Գվինեա և Վեստ-Ինդիա։ Անգլիական նավերը ենթարկվում են իսպանացիների հարձակմանը, չի խորտակվում միայն Դրեյքի նավը։
1572 թվականին կազմակերպում է սեփական էքսպեդիցիան դեպի Վեստ-Ինդիաի իսպանական տիրույթները։ Գրավում է Պանամայի պարանոցի Նոմբրե դե Դիաս քաղաքը, Կարտախենայի նավահանգստի նավերը, այրում է Պորտոբելլո քաղաքը։ Մի քանի անգամ կտրում է Պանամայի պարանոցը և թալանում իսպանական «Արծաթե քարավան»-ը։ 1573 թվականի օգոստոսի 9-ին Դրեյքի նավերը վերադառնում են Պլիմուտ։
1577 նոյեմբերի 17-ին Եղիսաբեթ I թագուհին Դրեյքին 5 նավով ուղարկում է Ամերիկայի Խաղաղ օվկիանոսյան ափերը։ Էքսպեդիցիայի նպատակը հայտարարված էր որպես նոր հողերի հայտնագործում, բայց իրական նպատակը իսպանական ոսկու կողոպուտն էր։ Դրեյքը, չմտնելով Մագելանի նեղուց, շրջանցում է Հրո Երկիրը և հասնում մինչև Սան Ֆրանցիսկո։ Դրեյքի միայնակ մնացած նավը կտրում է Խաղաղ օվկիանոսը և 1580 թվականի սեպտեմբերի 26-ին վերադառնում է Անգլիա (սա շուրջերկրյա ճանապարհորդություն էր)՝ իր հետ բերելով 600000 ֆունտ թանկարժեք մետաղ։ Այս էքսպեդիցիայի համար Դրեյքին շնորհվում է ասպետի կոչում։
1588 թվականին Դրեյքի և մի քանի այլ ադմիրալների ղեկավարությամբ անգլիական նավերը ջախջախում են իսպանական նավատորմը՝ «Անպարտելի Արմադան»։ Սրանից հետո Դրեյքը առաջարկում է Եղիսաբեթ I-ին հարձակվել Լիսաբոնի վրա։ Սակայն Լիսաբոնը գրավել չի հաջողվում, և Դրեյքը կորցնում է թագուհու բարեհաճությունը։
Ֆրենսիս Դրեյք մահացել է 1596 թվականի հունվարի 28-ին։


== Դրեյքը և աշխարհի քարտեզը ==

Դրեյքի անունով անվանված է Հրո երկիր և Հարավային Շոտլանդական կղզիների միջև նեղուցը՝ «Դրեյքի նեղուց» (Drake Strait)։ Միացնում է Հարավային օվկիանոսի ջրերը (մինչև 2000 թվականը Խաղաղ և Ատլանտյան օվկիանոսների)


== Ծանոթագրություններ ==


== Գրականություն ==
Cummins, John, Francis Drake։ The Lives of a Hero, 1996, Palgrave Macmillan. ISBN 0-312-16365-7 (անգլ.)
Turner, Michael. (2005). In Drake's Wake - The Early Voyages, Paul Mould Publishing. ISBN 978-1-904959-21-2 (անգլ.)
Thomson,George Malcolm(1972), ‘Sir Francis Drake’, William Morrow & Company Inc. ISBN 978-0-436-52049-5 (անգլ.)


== Արտաքին հղումներ ==
With Drake on the Spanish Main by Herbert Strang
Ֆրենսիս Դրեյք Archived 2008-04-12 at the Wayback Machine. (անգլ.)
Ֆրենսիս Դրեյքի շուրջերկրյա ճանապարհորդությունը (անգլ.)
Բոլնիսի սիոն

Բոլնիսի սիոն (վրաց.՝ ბოლნისის სიონი) կամ Բոլնիսի վանք, վրաց ուղղափառ եկեղեցի բազիլիկ, որը գտնվում է Վրաստանի Քվեմո Քարթլիի մարզի Բոլնիսի մունիցիպալիտետում՝ Բոլնիս փոքրիկ քաղաքում։
Սիոնի շինարարությունը սկսվել է 478 թվականին և ավարտվել 493 թվականին։ Այն համարվում է Վրաստանում պահպանված ամենահին բազիլիկը։
Տաճարում գտնվել են հնագույն արձանագրություններ վրացերեն լեզվով և ասոմլթավրուլի գրով։


== Ճարտարապետություն ==
Բոլնիսի սիոնը կառուցված է միջնադարյան վրացական ճարտարապետական ոճով։ Դեկորատիվ զարդերը գրեթե բացակայում են։
Առավել օգտագործվող զարդաքանդակները կամարներն են։ Մուտքը կամարակերտ է։ Մուտքի սյուների մոտ կան կենդանիների և ծառերի փորագրումներ։
Կառույցում նկատելի է Իրանի և Սիրիայի արվեստի կապը։


== Գրականություն ==
Համընդհանուր արվեստի պատմություն, հ.2, «Արվեստ», 1960
Վարդան Հասրաթյան

Վարդան Սերգեյի Հասրաթյան (մարտի 12, 1917(1917-03-12), Շուշի, Ելիզավետպոլի նահանգ, Ռուսական կայսրություն - մայիսի 25, 2001(2001-05-25)), հայ ինժեներ-շինարար, ինժեներ-գնդապետ (1964)։ Տեխնիկական գիտությունների դոկտոր (1967), պրոֆեսոր (1968)։
Ավարտել է Սանկտ Պետերբուրգի ռազմաօդային ակադեմիան (1943)։ 1956-1970 թվականներին եղել է նույն ակադեմիայի պաշտպանական կառույցների, 1970-1972 թվականներին՝ Սանկտ Պետերբուրգի քաղաքացիական ավիացիայի, 1972-1986 թվականներին՝ Սանկտ Պետերբուրգի ինժեներատնտեսագիտական ինստիտուտների մեխանիկայի ամբիոնների վարիչ։
Աշխատանքները վերաբերում են միջուկային և այլ տեսակների զենքի կործանիչ ազդեցությունից պաշտպանող կառույցների կրող կոնստրուկցիաների հաշվարկին։


== Ծանոթագրություններ ==
Thinking Out Loud

Thinking Out Loud, բրիտանացի երգիչ-երգահան Էդ Շիրանի երգն է։ Թողարկել է 2014 թվականի սեպտեմբերի 24-ին։ Էդ Շիրանի երրորդ ալբոմի երկրորդ երգն է։ Էդ Շիրանի սկավառակը Գրեմմիի 58-րդ մրցանակաբաշխությունում «Տարվա ձայնագրություն» և «Տարվա երգ» կատեգորիաներում մրցանակ է ստացել։


== Պատմություն ==
Երգը ստացել է դրական արձագանք երաժշտական քննադատներից և առցանց հրապարակումներից։ 2015 թվականի դեկտեմբերի 7-ին ալբոմը առաջադրվել է Գրեմիի երեք կատեգորիաներում՝ «Տարվա ձայնագրություն», «Տարվա երգ» և «Լավագույն սոլո պոպ կատարում»։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
https://www.youtube.com/watch?v=lp-EO5I60KA Ed Sheeran — Thinking Out Loud. Պաշտոնական տեսահոլովակը ՅուԹյուբ-ում
Իսաիխա (այլ կիրառումներ)

Իսաիխա, կարող է վերաբերել՝

Իսաիխա - գյուղ Ռուսաստանի Մոսկվայի մարզի Կոլոմենսկի շրջանի կազմում։
Իսաիխա - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Պռունտովա

Պռունտովա (էստ․՝ Pruntova), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուպիլուլիումա

Սուպիլուլիումա, թագավորներ խեթական պետությունում։ 
Սուպիլուլիումա I, թագավոր մ․ թ․ ա․ մոտ 1397-1348 թվականներին։ Նրա օրոք խեթական պետությունը հասել է իր հզորության գագաթնակետին։ Իրեն է ենթարկել Հյուսիսային Ասորիքը, Արևմտյան Փոքր Ասիան և այլ երկրներ, Հայասայից նվաճել մի քանի գավառ։ Հայասայի Խուկկաննա (Հուկկաննա) թագավորի հետ կնքել է դաշինք և ձեռք բերել հզոր դաշնակից։ Եգիպտոսի հետ պահպանել է բարեկամական հարաբերություններ, սակայն գահակալման վերջին պատերազմ է ծագել երկու երկրների միջև, որում հաղթել Է Սուպիլուլիումա 1-ինը։ Սուպիլուլիումա 1-ինի գահակալման վերջին շրջանում Խեթական պետությունում բռնկած համաճարակը վատթարացրել է երկրի վիճակը։ 
Սուպիլուլիումա II-ը, գահակալել է մ․ թ․ ա․ 12-րդ դարի 1-ին քառորդին։ Նրա օրոք թրակափռյուգիական ցեղերը Բալկանյան թերակղզուց ներխուժել են Փոքր Ասիա և կործանել Խեթական պետությունը։
Պոպովո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՊոպովոՊոպովո (ռուս.՝ Попово), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոժդեստվենսկի (Մատվեևո-Կուրգանսկի շրջան)

Անվան այլ կիրառումների համար տե՛ս՝ Ռոժդեստվենսկի (այլ կիրառումներ)Ռոժդեստվենսկի (ռուս.՝ Рождественский), գյուղ (խուտոր) Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Անաստասիևսկի գյուղական համայնքի կազմի մեջ։
Վանինա Կոռեա

Վանինա Նոեմի Կոռեա (իսպ.՝ Vanina Noemí Correa, օգոստոսի 14, 1983(1983-08-14), Villa Gobernador Gálvez, Rosario Department, Սանտա Ֆե նահանգ, Արգենտինա), արգենտինացի ֆուտբոլիստ։ Ռոսարիո Սենտրալի և Արգենտինայի ֆուտբոլի կանանց ազգային հավաքականի կազմում հանդես գալիս որպես դարպասապահ։ Արգենտինայում հանդես է եկել Ռենատո Սիզարինիի, Բոկա Խունիորես և Սոսիալ Լուքս թիմերի կազմում։


== Միջազգային կարիերա ==
Առաջին մրցաշարը խաղացել է 2007 թվականին ՖԻՖԱ-ի կանանց աշխարհի գավաթի խաղարկության խաղում՝ ընդդեմ Գերմանիայի, որը Արգենտինան պարտվել է 11:0 հաշվով, մրցաշարի պատմության ամենամեծ պարտությունը, նախքան  2019 թվականին Թայլանդի 13:0 հաշվով պարտությունը Միացյալ Նահանգներին։ Հաջորդ տարի՝ 2008 թվականի ամառային օլիմպիական խաղերի կանանց ֆուտբոլի  մրցաշարում հանդես է եկել որպես դարպասապահ.:
Երբ Արգենտինան 2011 թվականին ՖԻՖԱ-ի կանանց աշխարհի գավաթի խաղարկության ժամանակ որակավորում չի ստացել, Կոռեան հաջորդ տարի հեռացել է ֆուտբոլից։ 2017 թվականին մարզիչ Կարլոս Բոռելոն նրան համոզել է վերադառնալու ազգային հավաքական։ Խաղացել է Արգենտինայի բոլոր յոթ խաղերում` 2018 թվականի Կոպա Ամրիկա Ֆեմինայի և հաջորդ ԿՈՆԿԱԿԱՖ-ԿՈՆՄԵԲՈԼ-ի փլեյ-օֆի մրցաշարերում` հաղթելով Պանամային։
2019 թվականի ՖԻՖԱ-ի կանանց աշխարհի գավաթի խաղում Հավրում կայացած Արգենտիա-Անգլիա խաղում (1:0՝ հօգուտ Անգլիայի) արժանացել է բուռն ծափահարությունների։ Դարպասը փրկել է վեց անգամ, ներառյալ Նիկիտա Պարիսի տուգանային հարվածը։ Կոռենան արժանացել է նաև անգլիացի մարզիչ Ֆիլ Նևիլի գովասանքին։ BBC Sport զեկույցում Կոռեայի խաղը նկարագրվել է որպես «փոխհատուցման ձև» 2003 և 2007 թվականների անհաջող մրցաշարերից հետո։


== Անձնական կյանք ==
2014 թվականի փետրվարի 24-ին ծնվել են Կոռեայի երկվորյակները։


== Միջազգային մրցաշարեր ==


== Ծանոթագրություններ ==


== Արտաքին հղումներ«Vanina Correa / Argentin / Gardien» (ֆրանսերեն)։ SO FOOT.com։ Վերցված է հունիսի 15, 2019 ==
«FIFA Women's World Cup France 2019™ – Players – Vanina CORREA – Vanina Correa»։ FIFA.com։ Արխիվացված է օրիգինալից 2019-06-16-ին։ Վերցված է հունիսի 15, 2019
Հայաստանի Հանրապետության ժողովրդական նկարիչների ցանկ

Ստորև ներկայացված է Հայաստանի Հանրապետության ժողովրդական նկարիչների ցանկը։ Ներկայացված են միայն այն անձինք, ում պատվավոր կոչումը շնորհվել է Հայաստանի Նախագահ Սերժ Սարգսյանի կողմից (2008 թ. ապրիլի 9-ից առ այսօր)։ Մինչ այդ կոչումը ստացածների ցանկը կտեղադրվի տվյալների ձեռքբերումից հետո։ 


=== 2008 թվական ===


=== 2009 թվական ===


=== 2010 թվական ===


=== 2011 թվական ===


=== 2012 թվական ===


=== 2013 թվական ===


=== 2014 թվական ===


=== 2015 թվական ===


== Ծանոթագրություններ ==
Միշել Ուիլյամս

Միշել Ինգրիդ Ուիլյամս (անգլ.՝ Michelle Ingrid Williams, սեպտեմբերի 9, 1980(1980-09-09)[…], Kalispell, Մոնտանա, ԱՄՆ)՝ ամերիկացի դերասանուհի։ Արժանացել է «Ոսկե գլոբուս» մրցանակի, չորս անգամ առաջադրվել է «Օսկար» մրցանակի և մեկ անգամ «BAFTA», «Տոնի» մրցանակների համար։


== Կենսագրություն ==
Միշել Ուիլյամսը ծնվել է Կալիսպելլ քաղաքում (Մոնտանա, ԱՄՆ) Կարլի Սվենսոնի և Լարրի Ուիլյամսի ընտանիքում ։ Մայրը տնային տնտեսուհի էր, հայրը՝ հայտնի առևտրական։ Միշելն ունի նորվեգական արմատներ։ Երբ 9 տարեկան էր, ընտանիքը տեղափոխվում է Սան Դիեգո, և Միշելը սկսում է հետաքրքրվել դերասանական արվեստով։


== Կարիերա ==
15 տարեկան Միշելը թողել է ուսումը, որպեսզի սկսի իր դերասանական կարիերան «Դոուսոնի ծովախորշը» սերիալում։ Մինչ այդ նա ստացել է ոչ մեծ դեր «Անհատ» և «Լեսի» ֆիլմերում.։
Չնայած ի սկզբանե Ուիլյամսը նկարահանվել է հիմնականում երիտասարդական կատակերգությունում, հետագայում նրան սկսել են հաճախ հրավիրել անկախ կինոյի դերերում նկարահանման համար, օրինակ՝ «Կայարանի տեսուչը» և «Երկրի հարստությունը»։ «Վենդի և Լյուսի» ֆիլմի դերի համար նա առաջադրվել է «Անկախ ոգի» մրցանակի։ «Սապատավոր լեռը» ֆիլմում դերի համար Ուիլյամսը առաջին անգամ առաջադրվել է «Օսկար» և «Ոսկե գլոբուս» մրցանակների։
2010 թվականից սկսած ամերիկացի հայտնի ռեժիսոր Մարտին Սկորսեզեի Անիծվածների կղզի ֆիլմը վարձույթի է դուրս եկել, որում Միշելը խաղացել է հոգեբուժական հիվանդանոցի հիվանդի դեր, որի ամուսնու՝ ԱՄՆ մարշալ Էնդրյու Լեդդիսի դերում հանդես է եկել Լեոնարդո ԴիԿապրիոն։ 2011 թվականին նա նորից առաջադրվել է «Օսկար» և «Ոսկե Գլոբուս» մրցանակների՝ «Վալենտինկա» ֆիլմում՝ որպես լավագույն դերասանուհի։
Մեկ շաբաթ Մերլինի հետ դրամայում Մերիլին Մոնրոյի դերակատարման համար արժանացել է «Ոսկե գլոբուս», «Օսկար» և «BAFTA» մրցանակների։
2013 թվականի հուլիսին Միշել Ուիլյամսը դարձել է Louis Vuitton ընկերության պայուսակների աշուն-ձմեռ հավաքածուի գովազդային դեմքը։


== Անձնական կյանք ==
2004 թվականին Ուիլյամսը  «Սապատավոր լեռը» ֆիլմի նկարահանումների ժամանակ, ծանոթանում է դերասան Հիթ Լեդջերի հետ, և նրանք սկսում են հանդիպել։ 2005 թվականի հոկտեմբերի 28-ին ծնվել է նրանց աղջիկ՝ Մաթիլդա Ռոուզ Լեդջերը։ 2007 թվականի սեպտեմբերին զույգը հայտնել է իրենց բաժանության մասին։ 2008 թվականի հունվարին, Լեդջերի մահից հետո Ուիլյամն ու դուստրը հայտնվում են մամուլի ուշադրության կենտրոնում և հաճախ ենթարկվում են պապարացիների հետապնդման։ Ուիլյամսը հազվադեպ է հարցազրույց տալիս մինչև 2009 թվականը։
2008 թվականի հուլիսին Ուիլյամսը սկսել է հանդիպել ռեժիսոր Սպայկ Ջոնզի հետ, ում հետ ծանոթացել էր «Նյու Յորք, Նյու Յորք» ֆիլմի նկարահանումների ժամանակ։ Նրանք բաժանվել են 2009 թվականի սեպտեմբերին, և Ուիլյամսը հայտնել է իրենց հարաբերությունների «անհնարինության» մասին։
2018 թվականին հուլիսին Ուիլյամն ամուսնացել է երաժիշտ Ֆիլ Էլվերումի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Мишель Уильямс (անգլ.) Internet Movie Database կայքում
Բաշօվաջղ

Բաշօվաջղ, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 22 կմ հարավ-արևելք, Էրզրում քաղաքից 55 կմ հեռու, Ճորոխի ավազանում, Չերմես գետակ ակունքից 3-4 կմ հեռու, Շատ վտակի ափին։


== Բնակչություն ==
XX դարի սկզբին ուներ 22 տուն բնակիչ։


== Պատմամշակութային կառույցներ ==
Գյուղում կային հին ավերակներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Այնտեղ, ուր սիրտն է (ֆիլմ)

Այնտեղ, ուր սիրտն է (անգլ.՝  Where the Heart Is), Բիլլի Լետտսի վեպի հիման վրա նկարահանված ֆիլմ։


== Սյուժե ==
17-ամյա հղի աղջիկ Նովալին Տենեսին գնում է Կալիֆորնիա իր ընկերոջ հետ։ Բայց մի փոքր քաղաքում Սեկվոյում տղան որոշում է թողնել իր ընկերուհուն Վոլ-Մարտ խանութի մոտ։ Նովալիի մոտ գումար չկա և նա էլ ոչինչ չի կարողանում անել։ Աղջիկը գտնում է յուրահատուկ ելք։ Նա թաքնվում է խանութում և ապրում է այնտեղ գաղտնի այնքան ժամանակ մինչև որ ծնվում է իր երեխան։ Նովալին աղջկան անվանում է Ամերիկուս և որոշում է մեծացնել նրան Սեկվոյում, որտեղ շատ են տարօրինակ, բայց բարի մարդիկ․․․


== Դերերում ==


== Հետաքրքիր փաստեր ==
Նովալի Նեյշնի դերը կարող էր փոխարինվել Կլեր Դեյնսի և Սառա Միշել Գելլարի դերերով։


== Ծանոթագրություններ ==


== Արտաքին հղումներ ==
«Where the Heart Is»(անգլ.) ֆիլմը Box Office Mojo  կայքում
«Där mitt hjärta finns»(անգլ.) ֆիլմը allmovie կայքում:
Där mitt hjärta finns(անգլ.) ֆիլմը Rotten Tomatoes կայքում
Աճարիսծկղալի (Խելվաչաուրի շրջան)

Աճարիսծկղալի (վրաց.՝ აჭარისწყალი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 150 մետր բարձրության վրա։ Սև ծովից 16 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 274 մարդ։


== Ծանոթագրություններ ==
Էդմունդ Յոհանսոն

Էդմունդ Յոհանսոն (լատիշ․՝ Edmunds Johansons, հուլիսի 22, 1936, Ռիգա, Լատվիա — փետրվարի 7, 2017, Լատվիա), պետանվտանգության մարմինների խորհրդային, լատվիացի աշխատակից, գեներալ-մայոր, Լատվիական ԽՍՀ Պետական անվտանգության կոմիտեի վերջին նախագահ։


== Կենսագրություն ==
Ծնվել է Ռիգայում։ 1956 թվականին ավարտել է Ռիգայի արդյունաբերական պոլիտեխնիկումը և աշխատել է Ռիգայի «Ավտոէլեկտրոպրիբոր» գործարանում։ Այնուհետև զորակոչվում է Խորհրդային բանակ։ 1960-1991 թվականներին ԽՄԿԿ անդամ էր։ 1959 թվականից աշխատել է Լատվիայի Երիտասարդության լենինյան կոմունիստական միությունում։ 1963 թվականից Լատվիայի Լենկոմի Բաուսի շրջկոմի առաջին քարտուղարն էր։ 1965 թվականից Ռիգայում Լատվիայի Լենկոմի Կիրովի շրջկոմի առաջին քարտուղարն էր և Լատվիայի Լենկոմի կենտկոմի բաժնի պետը։ 1971 թվականին ավարտել է Լիտվայի ԿԿ Կենտկոմին կից Բարձրագույն կուսակցական դպրոցը և ԽՍՀՄ Մինիստրների խորհրդին կից գործող ՊԱԿ-ի բարձրագույն դպրոցի օպերատիվ անձնակազմի ղեկավարման բարձրագույն դասընթացները։ 1992 թվականի մարտից աշխատել է կոմերցիոն բանկերում և տրանզիտային բիզնեսում։


== ՊԱԿ ==
1972 թվականից աշխատել է պետանվտանգության մարմիններում։ 1984 թվականից Լատվիական ԽՍՀ ՊԱԿ-ի 5-րդ բաժնի պետն էր։ 1986-1989 թվականներին Լատվիական ԽՍՀ ՊԱԿ-ի նախագահի տեղակալն էր, այնուհետև ԽՍՀՄ ՊԱԿ 5-րդ բաժնի պետի տեղակալը։ 1990 թվականի մարտից 1991 թվականի օգոստոսը Լատվիական ԽՍՀ ՊԱԿ-ի նախագահն էր։


== Ծանոթագրություններ ==


== Գրականություն ==
Э. Йохансон «Записки генерала ЧК» 2006, Рига
Պետրաշովկա (գյուղ, Յամպոլի շրջան)

Անվան այլ կիրառումների համար տե՛ս՝ ՊետրաշովկաՊետրաշովկա (ուկրաիներեն՝ Петрашівка), գյուղ Ուկրաինայի Վիննիցայի մարզի Յամպոլի շրջանում։ Հիմնադրվել է 1700 թվականին։
2001 թվականի տվյալներով Պետրաշովկա գյուղում բնակվում էր 702 մարդ։ Բնակավայրը զբաղեցնում է 1,36 կմ² տարածք։ Բնակչության խտությունը կազմում էր 516,18 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ձյունե թագուհու գաղտնիքը

Ձյունե թագուհու գաղտնիքը (ռուս.՝ «Тайна Снежной королевы»), ռեժիսոր Նիկոլայ Ալեքսանդրովիչի ֆիլմը, որ նկարահանվել է 1986 թվականին Հանս Քրիստիան Անդերսենի «Ձյունե թագուհին» հեքիաթի մոտիվներով։


== Սյուժե ==
Ֆիլմի գործողությունները տեղի են ունենում հեքիաթում նկարագրված իրադարձություններից որոշ ժամանակ անց։ Գերդան ու Կայն արդեն մեծացել են և մտածում են, թե ինչ տխուր է բաժանվել մանկությունից։ Սակայն զորավոր ու նենգ Ձյունե թագուհին, որը հետևում է նրանց, Կային տանում է իր թագավորություն, և Գերդան նորից մեկնում է նրան որոնելու։ Դրանում նրան օգնում է մի խորհրդավոր մարդ, որն իրեն կոչում է Հեքիաթի ձայն և գիտի Անդերսենի բոլոր հեքիաթները ու հետևում է կարգի պահպանմանն, այդ պատճառով էլ չի կարող փոխել դրանք։ Սակայն Ձյունե թագուհին, որը Անդերսենի կողմից հեքիաթի գրվելուց երկար տարիներ անց ձանձրացել է ուղղակի երեխաներին առևանգելուց, այնպիսի գաղտնիք է բացահայտում, որն արմատապես փոխում է ամբողջ սյուժեն։
Ձյունե թագուհու մոտ գնալու ճանապարհին Գերդան հայտնվում է խորամանկ ու նենգ, բայց միևնույն ժամանակ զվարճալի բարոնի ամրոցում, ծանոթանում անտառային ավազակների հետ։


== Դերերում ==
Յան Պուզիրևսկի – Կայ
Նինա Գոմիաշվիլի – Գերդա (վոկալն ու ձայնը՝ Սվետլանա Ստեպչենկոյի)
Ալիսա Ֆրեյնդլիխ – Ձյունե թագուհի
Օլեգ Եֆրեմով – Հեքիաթի ձայն
Վիյա Արտմանե – Աշուն
Լյուդմիլա Մակարովա – ատամանուհի
Վլադիսլավ Ստրժելչիկ – Բարոն, որը չկա
Ալեքսանդր Լենկով – Ձնեմարդ
Լեոնիդ Յարմոլնիկ – արքայազն Նարցիս
Սերգեյ Պրոխանով – Եղինջի ընձյուղ
Վլադիմիր Կաչան – Եղինջի ընձյուղ
Վլադիմիր Վինոգրադով – Պատատուկ
Վսևոլոդ Լարիոնով – Աստղագուշակ
Միխայիլ Բոգդասարով – Կոշկակար
Պյոտր Սկլադչիկով – Խոզարած
Ալեքսանդր Պյատկով – Ջրաղացպան
Նատալյա Տրուբնիկովա – Ավագ փաթիլ


== Նկարահանող խումբ ==
Սցենարի ու բանաստեղծությունների հեղինակ՝ Վադիմ Կորոստիլյով
Ռեժիսոր՝ Նիկոլայ Ալեքսանդրովիչ
Օպերատոր՝ Գեորգի Կրինիցկի
Բեմադրող նկարիչ՝ Վլադիմիր Պտիցին
Կոմպոզիտոր՝ Մարկ Մինկով


== Սաունդթրեք ==
Песня Сказочника — 2:40
Песенка Герды — 1:46
Песня Снежной Королевы — 2:03
Где же сказка — 2:01
Песня Снеговика — 2:01
Танго Нарцисса — 1:10
Песня Крапивных побегов — 1:28
Песня Вьюнка — 1:20
И в сказках наступает ночь — 3:07
Отворите волшебные двери — 3:21
Вьюга и вальс снежинок — 2:50
Песня барона — 1:40
Танго Снежной Королевы — 2:33
Песня Атаманши и разбойников — 1:54
О, Кей! — 1:31
Финал — 3:52


== Փաստեր ==
2015 թվականին թողարկվել է ռեժիսոր Նատալյա Բոնդարչուկի համանուն ֆիլմը, որը ոչ մի կապ չունի տվյալ ֆիլմի հետ։


== Ծանոթագրություններ ==
I Love You (երգ, Woodkid)

I Love You, Woodkid-ի երրորդ սինգլը The Golden Age ալբոմից։ Այն գրվել է Լեմոինի և Ամբրոս Վիլյամի կողմից։ Սկավառակի Բ կողմում ձայնագրված են Towers, I Love You (Booka Shade ռեմիքս տարբերակը) և The Deer երգերը։
Սինգլը թողարկվել է 2013 թվականի փետրվարի 9-ին, իսկ The Golden Age ալբոմը` նույն թվականի մարտի 18-ին։ Ալբոմի մյուս երգերը նույնպես ավելի վաղ են թողարկվել. Iron թողարկվել է 2011 թվականի մարտի 28-ին, իսկ Run Boy Run-ը` 2012 թվականի մայիսի 21-ին։


== Վարկանշային աղյուսակ ==
Սինգլի թողարկում


== Ծանոթագրություններ ==
Արմանազի շրջան

Արմանազի շրջան (արաբ․՝ ناحية أرمناز‎‎), շրջանի կարգավիճակ ունեցող վարչական միավոր Սիրիայի Արաբական Հանրապետությունում։ Գտնվում է երկրի հյուսիս-արևմուտքում՝ Իդլիբի մարզում։ Հանդիսանում է Հարեմի գավառի վեց շրջաններից մեկը։
Վարչական կենտրոնն Արմանազ քաղաքն է։ 2004 թվականի մարդահամարի տվյալներով շրջանը ունի 27,267 բնակչություն։ Քաղաքն ու շրջական ավանները կազմում են 130.05 քառ.կմ² տարածք։
Ունի 12 գյուղ և ավան

Արմանազ (արաբ․՝ أرمناز‎‎), բնակչություն՝ 10,296
Բալիյա (արաբ․՝ بسليا‎‎), բնակչություն՝ 924
Բիրեթ Արմանազ (արաբ․՝ بيرة ارمناز‎‎), բնակչություն՝ 320
Դուեյլա (արաբ․՝ الدويلة‎‎), բնակչություն՝ 917
Ղաֆար (արաբ․՝ الغفر‎‎), բնակչություն՝ 2,090
Հաֆասարաջա (արաբ․՝ حفسرجة‎‎), բնակչություն՝ 4,287
Կոբտա (արաբ․՝ كبته‎‎), բնակչություն՝ 1,229
Կուարո Ում ալ-Ռիա (արաբ․՝ كوارو أم الرياح‎‎), բնակչություն՝ 831
Միլիս (արաբ․՝ ملس‎‎), բնակչություն՝ 2,938
Կունեյտրա (արաբ․՝ القنيطرة‎‎), բնակչություն՝ 450
Շեյխ Յուսուֆ (արաբ․՝ الشيخ يوسف‎‎), բնակչություն՝ 2,831
Հաջի Ջումա (արաբ․՝ حاج جمعة‎‎), բնակչություն՝ 154


== Ծանոթագրություններ ==
Գրիգոր-Պետրոս Աղաջանյան

Գրիգոր-Պետրոս Աղաջանյան (արևմտահայերեն՝ Գրիգոր Պետրոս ԺԵ Աղաճանեան, ֆր.՝ Grégoire-Pierre Agagianian, սեպտեմբերի 18, 1895(1895-09-18), Ախալցխա - մայիսի 16, 1971(1971-05-16)[…], Վատիկան), Հռոմի կաթոլիկ եկեղեցու հայազգի գործիչ, կուրիալ կարդինալ (1946 թվականից), Հայ Կաթողիկե եկեղեցու կաթողիկոս-պատրիարք (1937 - 1962 թթ.)։
Ծնվել է սեպտեմբերի 18-ին, Ախալցխայում։ Սովորել է Հռոմի կաթոլիկ, ուսումն, հաստատություններում, ստացել աստվածաբանի, փիլիսոփայի և իրավաբանի վկայագրեր։ 1917-ին ձեռնադրվել է քահանա։ 1919–21-ին եղել է Թիֆլիսի հայ կաթոլիկների առաջնորդը, 1921–32-ին՝ Հռոմի հայ կաթոլիկական Լևոնյան վարժարանում դասատու, պրոռեկտոր, 1932-ից ռեկտոր։ 1937-ին ընտրվել է կաթոլիկ հայերի պատրիարք՝ ընդունելով Գրիգոր–Պետրոս XV անունը։ 1946-ից կարդինալ։ 1960–70-ին գլխավորել է Վատիկանի Հավատի տարածման միաբանությունը։ Աղաջանյան ջանացել է ընդլայնել կաթոլիկության ազդեցությունը տարբեր երկրներում, հատկապես «Երրորդ աշխարհ»–ում, որտեղ փորձել է կազմակերպել կաթոլիկ, նոր թեմեր ու դպրոցներ։ Աղաջանյան Վատիկանի ազդեցիկ քաղակական դեմքերից էր, դավանաբանական և սոցիալ–քաղ. հարցերում հաճախ պաշտպանում էր աջ միտումները կաթոլիկության մեջ։ Վախճանվել է մայիսի 16-ին, Վատիկանում։ 


== Ծանոթագրություններ ==
Ֆրայ Օտտո

Ֆրայ Պաուլ Օտտո (գերմ.՝ Frei Paul Otto, մայիսի 31, 1925(1925-05-31)[…], Զիգմար, Amtshauptmannschaft Chemnitz, Kreishauptmannschaft Chemnitz, Սաքսոնիա - մարտի 9, 2015(2015-03-09)[…], Լեոնբերգ, Բյոբլինգեն, Շտուտգարտի ադմինիստրատիվ օկրուգ, Բադեն-Վյուրթեմբերգ, Գերմանիա), գերմանացի ճարտարապետ: Համաշխարհային ճանաչում է ձեռք բերել իր նախագծերում պարուսինե և մեմբրանային կոնստրուկցիաների կիրառմամբ: Արժանացել է Պրիցկերի ճարտարապետական մրցանակի (2015):


== Կենսագրություն ==

Ծնվել է 1925 թվականի մայիսի 31-ին Զիգմար քաղաքում ճարտարապետի ընտանիքում: 1931-1943 թվականներին որմնադրություն է սովորել Բեռլինի Ցելենդորֆ շրջանի դպրոցում: Մինչև լյուֆտվաֆե զորակոչվելը ճարտարապետություն է ուսումնասիրել Բեռլինում: Երկրորդ համաշխարհային պատերազմի տարիներին կռվել է որպես ռմբակոծիչի օդաչու: Գերի է ընկել` իր անազատությունն անցկացնելով ֆրանսիական ռազմագերիների ճամբարում: Այդ ճամբարի կառուցման ընթացքում Օտտոյին հաջողվել է դրսևորվել որպես ինժեներ` առաջարկելով թեթև կառուցվածքով մի քանի շինությունների նախագծեր, որոնք իրականացվել են:
Գերությունից ազատվելուց հետո Ֆրայ Օտտոն ընդունվել է Բեռլինի տեխնիկական համալսարան, որն ավարտել է 1950 թվականին ճարտարապետի վկայականով: Որոշ ժամանակ վերապատրաստվել է ԱՄՆ-ում, որտեղ հանդիպել է այնպիսի ճարտարապետների, ինչպիսիք են Էրիխ Մենդելսոնը, Լյուդվիգ Միս վան դեր Ռոեն, Ռիխարդ Նոյտրան և Ֆրենկ Լլոյդ Ռայթը:
Իր ճարտարապետական գործունեությունը Օտտոն սկսել է Գերմանիայում 1952 թվականին` Ցելենդորֆում հիմնելով ճարտարապետական սեփական գրասենյակ: 1954 թվականին նա ստացել է դոկտորական աստիճան կախովի (ձգվող) կոնստրուկցիաների համար:
1964 թվականին Օտտոն Շտուտգարտի համալսարանում հիմնել է Թեթև կոնստրուկցիաների ինստիտուտը` որպես պրոֆեսոր գլխավորելով այն մինչև թոշակի անցնելը: Լինելով թոշակառու` նա շարունակել է ճարտարապետական, ինժեներական ակտիվ գործունեությունը:
Մահացել է 2015 թվականի մարտի 9-ին:


== Որոշ աշխատանքներ ==
1967 թվական - Առևտրի համաշխարհային ցուցահանդեսում (Մոնրեալ, 1967) Արևմտյան Գերմանիայի տաղավար
1972 թվական - Մյունխենի օլիմպիական մարզադաշտի տանիք
1985 թվական - Tuwaiq Palace շենք (Սաուդյան Արաբիա)
200 թվական - Առևտրի համաշխարհային ցուցահանդեսում (Հաննովեր, 2000) Ճապոնիայի տաղավար


== Որոշ մրցանակներ ==
1980 և 1998 թվականներ - Աղա խանի մրցանակ ճարտարապետության բնագավառում
1990 թվական - Հոնդա մրցանակ
1996 թվական - Վոլֆի մրցանակ ճարտարապետության բնագավառում
2005 թվական - Բրիտանացի ճարտարապետների թագավորական ինստիտուտի (RIBA) ոսկե մեդալ
2006 թվական - Ճարտարապետության կայսերական մրցանակ
2015 - Պրիցկերի ճարտարապետական մրցանակ


== Տես նաև ==
Ցանցաթաղանթ
Վլադիմիր Շուխով


== Ծանոթագրություններ ==


== Արտաքին հղումներ ==
Ֆրայ Օտտոյի պաշտոնական կայք
Ֆրեյ Պաուլ Օտտո
Առէջ

Առէջ (լատ.՝ Stamen), ծաղկի փոշին արտադրող գեներատիվ արական օրգան։


== Կառուցվածք ==
Հասուն առէջը մեծ մասամբ կազմված է փոշանոթից, կապից և առէջաթելից։ Փոշանոթը հաճախ կազմված է երկու զույգ փոշեպարկերից։ Փոշանոթի ֆիզիոլոգիական ֆունկցիան այն է, որ նրա մեջ կատարվում է ծաղկափոշու զարգացումը և ձևավորումը։
Առէջաթելն ունի վերնամաշկ կուտիկուլայով կամ առանց կուտիկուլայի։ Ծածկասերմերի և մերկասերմերի մոտ Հերձանցքներ նրա վրա սովորաբար չկան։ Արդեն բաժակաթերթերում հերձանցքներ քիչ կան, իսկ մեզոֆիլը դիֆերենցված չէ։


== Զարգացում ==
Առէջն առաջանում է ծաղկակիր ընձյուղի աճման կոնի թմբիկից։ Առէջային մերիստեմատիկ սաղմնային թմբիկը սկզբում միանգամայն միատարր է, բայց նրա հետագա աճման ժամանակ դիֆերենցում է կատարվում։ Հանդես է գալիս պրոկամբիալ խուրձը, որը սկիգբ է տալիս կապի միջով անցնող խրձին։ Փոխադրող խուրձն ունի սպիրալային անոթներ և թույլ արտահայտված մաղանման խողովակներ։ Փոշանոթը կազմված է կապով միացած երկու փոշեպարկերից։ Զարգացման առաջին ստադիայում նա ծածկված է վերնամաշկով որի արտաքին պատերը կուտինիզացված են, նրա պարունակությունը կազմում է պարենքիմային մեզոֆիլը, իսկ կենտրոնում անցնում է փոխադրող խուրձը։ Փոշեսկզբնակների ամբողջությունն անվանվում է փոշեհատիկ։


== Ծանոթագրություններ ==
Բրեներո

Բրեներո (գերմ.՝ Brenner), կոմունա Իտալիայում՝ Տրենտինո Ալտո Ադիջե մարզի Բոլցանո գավառում։ Սահմանակից է Ռաչինես, Վալ դի Վիցե, Վիպիտենո համայնքներին։ Բնակչության թվաքանակը 2014 թվականի տվյալներով եղել է 2.130, բնակչության խտությունը կազմում է 18 մարդ/կմ²։ Զբաղեցնում է 114 կմ² մակերես։ Փոստային ինդեքս՝ 39041, հեռախոսային կոդ՝ 00471:


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		


== Կլիմա ==


== Ծանոթագրություններ ==


== Արտաքին հղումներ ==
(Գերմաներեն) Homepage of the municipality
Գվինեական սկյուռ

Գվինեական սկյուռ(լատ.՝ Sciurus aestuans), պատկանում են կրծողների տեսակի սկյուռների ցեղին։


== Արեալը ==
Գվինեական սկյուռը Հարավային Ամերիկայի էնդեմիկներից է։ Հանդիպում են Արգենտինայի հյուսիս-արևելքում, Բրազիլիայում, Գայանայում, Ֆրանսիական Գվիանայում, Սուրինամում և Վենեսուելայում։ Ապրում են տարբեր տեսակների անտառներում, ինչպես նաև քաղաքային այգիներում։


== Կենսաբանական նկարագիրը ==
Մարմնի երկարությունը 20 սմ է, պոչինը՝ 18.3 սմ։ Միջին քաշը 180 գ է։ Մորթին մուգ շագանակագույն է։


== Սնունդը ==
Հիմնականում սնվում է պտուղներով և ընկույզներով, բայց նրանք կարող են նաև գողանալ ձվեր և ճտեր։


== Ենթատեսակները ==
Այս տեսակը ներառում է հետևյալ ենթատեսակները՝

S. a. aestuans
S. a. alphonsei
S. a. garbei
S. a. georgihernandezi
S. a. henseli
S. a. ingrami
S. a. macconnelli
S. a. poaiae
S. a. quelchii
S. a. venustus


== Ծանոթագրություններ ==


== Արտաքին հղումներ ==
Amori, G., Koprowski, J. & Roth, L. 2008. Sciurus aestuans. In: IUCN 2011(չաշխատող հղում) (անգլ.)
Virginia Hayssen Patterns of body and tail length and body mass in sciuridae. - Journal of Mammalogy, 89(4)։852–873, 2008
Virginia Hayssen Reproductive effort in squirrels։ ecological, phylogenetic, allometric, and latitudinal patterns. - Journal of Mammalogy, 89(3)։582–606, 2008
John F. Eisenberg and Kent H. Redford, 2000. Mammals of Neotropics։ Ecuador, Bolivia and Brazil.
Դայմիշչե

Դայմիշչե (ռուս.՝ Даймище), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2011 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կեսր

Կեսր, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռաուլ Կաստրո Ռուս

Անվան այլ կիրառումների համար տե՛ս՝ Կաստրո Ռուս (այլ կիրառումներ)Ռաուլ Մոդեստո Կաստրո Ռուս (իսպ.՝ Raúl Modesto Castro Ruz, հունիսի 3, 1931(1931-06-03)[…], Բիրան, Օրյենտե, Republic of Cuba), կուբացի քաղաքական և ռազմական գործիչ, Կուբայի հեղափոխական զինված ուժերի բանակի գեներալ, միակուսակցական Կուբայի կոմունիստական կուսակցության առաջին քարտուղար (2011-2021), հաջորդել է ավագ եղբորը՝ Ֆիդել Կաստրոյին։ 
Մասնակցել է Մոնկադա զորանոցի վրա 1953 թվականի հուլիսի 26-ի հարձակմանը։ Ձերբակալվել է և ազատվել ներմամբ 1955 թ.-ին։ 1956 թվականի դեկտեմբերի 2-ին մի խումբ հեղափոխականների հետ «Դրանմա» նավով ափ է դուրս եկել Օրիենտե նահանգում և մարտնչել Բատիստայի դիկտատուրայի դեմ։ 1959 թ.-ի հունվարի հեղափոխությունից հետո՝ Հեղափոխական զինված ուժերի նախարար։ 
Պարգևատրվել է Լենինի շքանշանով (1979 թ.)։


== Ծանոթագրություններ ==
Մարտի 16

Մարտի 16, տարվա 75-րդ (նահանջ տարիներին՝ 76-րդ) օրն է։

Տարվա ավարտին մնում է 290 օր։


== Դեպքեր ==
37 - Կալիգուլան դարձավ Հռոմի կայսր, հաջորդելով Տիբերիոսին։
1521 - պորտուգալացի ծովագնաց Ֆեռնան Մագելանը հասավ Ֆիլիպինների ափերին
1921 - Մոսկվայում կնքվեց ռուս-թուրքական պայմանագրով, Հայաստանը բաժանվեց քեմալական Թուրքիայի և բոլշևիկյան Ռուսաստանի միջև
1935 - Գերմանիայում կազմավորվեց Վերմախտը՝ ֆաշիստական Գերմանիայի բանակը
1968՝
Վիետնամի պատերազմի ժամանակ ամերիկացի զինվորները սպանեցին մոտ 350 վիետնամցի խաղաղ բնակիչ
Ջեներալ Մոթորս ընկերությունն արտադրում է 100 միլիոներորդ ավտոմեքենան
1995 - Հայաստանը և Ռուսաստանը կնքեցին պայմանագիր ռուսական զորքերի Հայաստանում մնալու մասին։


== Ծնունդներ ==
1751 - Ջեյմս Մեդիսոն ԱՄՆ 4-րդ նախագահը (մ. 1836)
1789 - Գեորգ Օհմ գերմանացի ֆիզիկոս (մ. 1854)
1839 - Սյուլի Պրյուդոմ ֆրանս. բանաստեղծ, Նոբելյան մրցանակակիր (մ. 1907)
1859 - Ալեքսանդր Պոպով ռուս ֆիզիկոս, ռադիոյի գյուտարարը (մ. 1906)
1892 - Սեսար Վալյեխո, պերուացի բանաստեղծ (մ. 1938)
1906 - Թամարա խանում, ուզբեկստանցի հայազգի պարուհի, երգչուհի, բալետմեյստեր (մ. 1991)
1913 - Էդուարդ Աղայան, բանասեր (մ. 1991)
1920 - Տոնինո Գուերրա,իտալացի բանաստեղծ, գրող և սցենարիստ
1927 - Վլադիմիր Կոմարով (մ. 1967)
1936 - Ռեյմոնդ Վահան Դամադյան, հայազգի գյուտարար
1940 - Բեռնարդո Բերտոլուչի, իտալ. ռեժիսոր, դրամատուրգ
1949 - Վիկտոր Գարբեր, Կանադացի դերասան և երգիչ
1960 - Ժորա Դավթյան, բորտմեխանիկ, Արցախյան ազատամարտի մասնակից
1964 - Գոռ Վերբինսկի, ամերիկացի կինոռեժիսոր, պրոդյուսեր և սցենարիստ
1981 - Մահեր Զեյն, լիբանանցի ծագումով շվեդ երգիչ
1989 - Բլեյք Գրիֆին, ամեր. բասկետբոլիստ
1989 - Թեո Ուոլկոտ, անգլիացի ֆուտբոլիստ, հարձակվող


== Մահեր ==
37 - Տիբերիոս, Հռոմի կայսր (* մ.թ.ա. 46)
1736 - Ջովաննի Բատիստա Պերգոլեզի իտալ. կոմպոզիտոր (* 1710)
1940 - Սելմա Լագերլյոֆ շվեդ գրող, Նոբելյան մրցանակակիր (* 1858)
1994 - Գագիկ Ստեփանյան, Արցախյան ազատամարտի հերոս
2001 Հենրիկ Սիրավյան, ՀԽՍՀ վաստակավոր նկարիչ (1977)
2017 - Արթուր Սարգսյան , հայ քանդակագործ, փայտի փորագրող, Արցախյան ազատամարտի մասնակից, Էրեբունու ոստիկանական զորամասը գրաված «Սասնա Ծռերի» անդամներին սնունդ հասցրած անձ


== Տոներ ==
 Լատվիա՝ Լատիշների լեգիոնի օր
Ֆեյսբուքյան դիվանագիտություն

Ֆեյսբուքյան դիվանագիտություն, եզրույթ, որ կիրառվում է մատնանշելու համար Ֆեյսբուքի և սոցիալական այլ ցանցերի դերը 2008 թվականին ԱՄՆ֊ի նախագահ Բարաք Օբամայի նախընտրական քարոզարշավի ժամանակ։ «Ֆեյսբուքյան դիվանագիտություն» եզրույթը ավելի ուշ սկսեց օգտագործվել նկարագրելու համար փափուկ ուժի ազդեցությունը, որ կարող է կիրառվել Ֆեյսբուքի և սոցիալական այլ ցանցերի ներուժը քաղաքական խնդիրներ լուծելու, ահաբեկչությանը հակազդելու, բռնապետական կառավարությունների գործունեությանը միջամտելու համար։
2008 թվականի դեկտեմբերին Նյու Յորքում տեղի ունեցած տեխնոլոգիական համաժողովի ժամանակ ԱՄՆ֊ի Հանրային դիվանագիտության քարտուղար Ջեյմս Գլասմենը հայտարարեց․

Նյու Յորքի Կոլումբիայի համալսարանում ունեցած ելույթի ժամանակ նա ցույց տվեց՝ ինչպես ֆեյսբուքյան դիվանագիտությունը և առնցանց գործունեությունը հաջողության է հանգեցնում ֆեյսբուքյան օգտատերերի շրջանում  և ստեղծում է առցանց տեղեկատվական հարթակ մարդկանց իրազեկելու համար։


== Սոցիալական ցանցերի դիվանագիտություն ==
Ըստ էության ֆեյսբուքյան դիվնագիտությունը հանրային դիվանգիտության և քաղաքացիական դիվանագիտության խառնուրդ է, որի դրսևորման դաշտը ֆեյսբուքյան հարթակն է։ Դիվանագիտության այս ձևը նկարագրելու համար օգտագործվում են նաև «թվիթերյան դիվանագիտություն», «Գուգլի դիվանագիտություն» և «թվային դիվանագիտություն» եզրույթները։
2009 թվականի մարտին մի խումբ ֆեյսբուքյան օգտատերեր ստեղծեցին «ՄԱԿ֊ի մոդել, սոցիալական ցանցերի դեսպանատուն» (անգլ.՝ Model United Nations, Social Network Embassy) կոչվող խումբը։ Հարթակի ստեղծման հիմնադիր սկզբունքն էր հանրային և քաղաքացիական դիվանագիտության հետագա զարգացումը և վերասահմանումը։


== Ֆեյսբուքի և Թվիթերի դեսպան ==
Ֆեյսբուքյան դեսպան եզրույթը մատնանշում է ֆեյսբուքյան անհատ օգտատերերի, որոնք զարգացրել են ֆեյսբուքյան էջի ներկայությունը և մասնագիտական ներկայացվածությունը որպես կապող «դեսպան» , որ նպաստում են իրենց գործունեության զարգացմանը ֆեյսբուքյան համապատասխան քարոզչությամբ։ Նրանք վիրտուալ տիրույթում հանդիսանում են խաղաղության պահպանողներ և նպաստում են սոցիալական շարժումների կայացմանը։ 
Հանրային և քաղաքացիական դիվանագիտության ֆեյսբուքյան դեսպանների քանակը շուրջ 200 է աշխարհի 87 երկրներից, որոնցից յուրաքանչյուրը ունեն հանրային էջեր կամ ֆան էջեր։ Նրանք միասնականորեն աշխատում են այնպսի էջերի վրա, ինչպիսիք են «Բարի կամքի դեսպաններ», «Աշխարհի դեսպաններ», «Խաղաղություն և բարի կամք» էջերը, որոնք միասին ունեն շուրջ 250.000 բաժանորնդեր։
Ֆեյսբուքյան դեսպանը կարող է նկարագրել նաև ֆեյսբուքյան տեխնիկական դեսպաններին, որոնք իրենց գործունեությունը ծավալում են Ֆեյսբուքի տեխնիկական զարգացման բնագավառում։


== Տես նաև ==
Մաքոքային դիվանագիտություն
Պինգ պոնգի դիվանագիտություն
Խավիարային դիվանագիտություն
Պանդայի դիվանագիտություն
Պապական դիվանագիտություն


== Ծանոթագրություններ ==


== Արտաքին հղումներ ==
U.S. immigrant builds bridges with the 'Facebook of Peace'
Facebook Diplomacy (comic)
Facebook Diplomacy (Newsweek)
Facebook Diplomacy: State 'friends' the World Archived 2009-10-24 at the Wayback Machine.
Ranking of Governments in Digital Diplomacy - MediaBadger Archived 2012-05-21 at the Wayback Machine.
Դուխովսկի գյուղական խորհուրդ (Լուբենսկի շրջան)

Դուխովսկի գյուղական խորհուրդ  (ուկրաիներեն՝ Духівська сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Դուխովսկի գյուղական խորհրդում բնակվում էր 1048 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Արտասովոր Անաստասիան

«Արտասովոր Անաստասիան» (իսպ.՝ Estrambótica Anastasia), վենեսուելական հեռուստասերիալ։ Ստեղծվել է վենեսուելական «RCTV» հեռուստաընկերության կողմից։
Հեռուստասերիալն առաջին անգամ Վենեսուելայում ցուցադրվել է 2004 թվականի ապրիլ ամսին։ այն ցուցադրվել է աշխարհի մի քանի տասնյակ երկրներում, այդ թվում և Հայաստանում։


== Սյուժեն ==
Անաստասիան աղքատ, գեղեցիկ աղջնակ է աղքատ թաղամասից։ Իր գեղեցկության շնորհիվ սնանկացումից փրկում է հայտնի մի ընկերություն և մեծ շահույթ բերում նրան։ Անաստասիան դառնում է Բորովսկիների տան թալիսմանը։ Հենց այստեղ էլ ծանոթանում է Աուրելիանոյի հետ և այդ ամբողջ շքեղ աշխարհը վերածվում է գիշերային մղձավանջի։ Անաստասիան ստիպված է անցնել խաբեությունների և խարդախությունների միջով, կապված Երազների Խաչի գաղտնիքի հետ՝ անիծված զարդ, որ գնահատվում է միլլիոններ և որը պատկանել է ռուսական կայսրուհի Եկատերինա 2-ին։ Պատմությունը ավելի զավեշտալի է դարձնում այն հանգամանքը, որ Անաստասիան եռյակ քույրերից մեկն է, որոնք ոչնչով չեն տարբերվում միմյանցից, արտաքնապես ոչնչով։


== Դերերում ==
Նորկիս Բատիստա - Անաստասիա Վալբուենա-Բորովսկի, Ալեքսանդրա Վալբուենա-Բորովսկի, Կատալինա Վալբուենա-Բլանկո
Խուան Պաբլո Ռաբա - Աուրելիանո Պազ-Բորովսկի
Մայրա Ալեխանդրա - Յոլանդա Պազ-Բորովսկի
Գուստավո Ռոդրիգես - Անտոնիո Բորովսկի (Դոն Տոնիո)
Դադ Դագեր - Վիոլետա Սիլվա-Բորովսկի
Սաուլ Մարին - Օվիդիո Բորովսկի
Հիլդա Աբրահամզ - Կոնստանսա Բորովսկի
Ֆլավիո Կաբալերո - Աքիլես Բորովսկի
Դորա Մազզոնե - Ագրիպինա Սամանիեգո-Բորովսկի*
Մանուել Սալազար - Տեոբալդո Բորովսկի
Կյարա - Բրոմելիա Կաստելանոս-Բորովսկի
Լուցիանո Դ'Ալեսանդրո - Սանտիագո Բորովսկի
Կրիստոլ Կարաբել - Գրեգորիա Բորովսկի (Գոյիտա) 
Իվան Տամայո - Մանուել Կոլոն Պերեզ (Մակո)
Մարիանելա Գոնսալեզ- Մարիա-Գրասիա Բորովսկի*
Յոլետտի Կաբրելա - Պիա Բորովսկի
Ռոդոլֆ Ռենվիք - Մատեո Ֆուենտես*
Գաբրիելա Սանտելիզ - Դեմետրիա Կրուզ*
Պրակրիտի Մադուրո - Կլեմենտինա Բորովսկի*
Կարլոս Ֆելիպե Ալվարես - Նիկոլաս Բորովսկի
Կարելիս Օլարվես - Էմիլիա-Մարգարիտա Բորովսկի
Միգուել Ավգուստո Ռոդրիգեռս - Լեոն Բորովսկի, Վանական**
Դանիելա Նավարո - Յադիրա Պազ-Բորովսկի
Ֆրեդի Աքուինո - Խոսեիտո Օրտիզ
Լեոնարդո Լութինգեր - Լազարո Բլանկո
Միգուել Անգել-Լանդա - Ֆակունդո Պազ(**) — Վանականը, որը ինքնասպան է լինում սերիալի վերջում։  (*) — Վանականի ձեռքով սպանվածներ։
Ռոնգալիտ

Ռոնգալիտ, նատրիումի մրջնալդեհիդսուլֆօքսիլատ, Na+HOCH2SO2−, ռոնգալիտաթթվի նատրիումական աղի տեխնիկական անվանումը։ Անգույն, խոնավածուծ (հիգոսկոպիկ) բյուրեղներ են, մոլային զանգվածը՝ 153,23, հալման ջերմաստիճանը՝ 63—64 °C։ Լավ լուծվում է ջրում, չի լուծվում օրգանական լուծիչներում։ Ուժեղ վերականգնիչ է։ Կիրառվում է գործվածքեղենի սպիտակեցման, դեղորայքային պատրաստուկների սինթեզման, ինչպես նաև էմուլսիոն պոլիմերմամբ որոշ պոլիմերների ստացման համար։


== Ծանոթագրություններ ==
Բերթաղ (այլ կիրառումներ)

Բերթաղ, կարող է վերաբերել՝

Բերթաղ - լեռ Լոռիում, Վիրահայոց լեռներում
Բերթաղ - լեռնագագաթ Լոռիում, Վիրահայոց լեռներում
Գորբի (գյուղ, Գլոբինոյի շրջան)

Անվան այլ կիրառումների համար տե՛ս՝ ԳորբիԳորբի (ուկրաիներեն՝ Горби), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Գորբի գյուղում բնակվում էր 735 մարդ։ Բնակավայրը զբաղեցնում է 5126 կմ² տարածք։ Բնակչության խտությունը կազմում էր 143,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճակատամարտ Ատլանտյան օվկիանոսի համար (1914-1918)

Ճակատամարտ Ատլանտյան օվկիանոսի համար (Առաջին մարտը Ատլանտյան օվկիանոսի համար, երկրորդը եղել է 1939—1945 թվականներին)` Առաջին համաշխարհային պատերազմի ռազմական արշավ, մարտ Մեծ Բրիտանիայի և իր դաշնակիցները ընդդեմ Գերմանիայի Ատլանտյան օվկիանոսին տիրանալու համար։ Գերմանիայի բուն նպատակն էր խզել Մեծ Բրիտանիայի կապը Ատլանտյան օվկիանոսի հետ, իսկ Մեծ Բրիտանիան խնդիրներ՝ պահպանել այդ կապը։


== Ուժերի հարաբերումը ==
Մինչև 1914 թվականն արդեն երկու հարյուր տարի Միացյալ Թագավորության ռազմածովային նավատորմը եղել էր խոշորագույններից աշխարհում։ Գերմանիայի կայսրության նավատորմը տասնհինգ տարի էր ինչ գործում էր, բայց արդեն իր հզորությամբ երկրորդն էր աշխարհում։ Բրիտանական նավատորմը մտադիր էր հարձակվել Գերմանական նավահանգիստների վրա, որը հայտարարվել էր օգոստոսի 20-ին, իսկ Գերմանական ռազմածովային ուժերը պաստրաստվում էին պաշտպանությանը։


== 1915 թվականի ստորջրյա պատերազմի հետևանքները ==

Խորտակվել է 228 Անտանտի առևտրական նավ, ընդհանուր զանգվածը 651.572 տոննա։
Խորտակվել է 89 չեզոք նավ, ընդհանուր զանգվածը 120.254 տոննա։
Գերմանիայի կորուստը կազմել է 19 սուզանավ, անձնակազմի՝ 33 %-ը։U-6 — սեպտեմբերի 15 ռմբակոծվել է բրիտանիայի կողմից
U-7 — հունվարի 21 սխալմամբ վերացվել է՝ թշնամու նավի հետ խառնելով U-22
U-8 — մարտի 4 վերացվել է բրիտանական ականներով Հավրի մոտակայքում
U-12 — մարտի 10 խոցվել է բրիտանական կործանիչով
U-14 — հունիսի 5 խոռտակվել է պահակային նավերի հրետանային կրակով
U-23 — հուլիսի 20 ռմբակոծվել է սուզանավ (C-27)-ով
U-26 — օգոստոսի 30 պայթելէ ականի վրա Բալթիկ ծովում
U-27 — օգոստոսի 19 ոչնչացվել է նավ-թակարդով
U-29 — մարտի 18 խոցվել է բրիտանական կործանիչով
U-31 — հունվարի 15 պատճառը անհայտ է
U-36 — հուլիսի 24 խոռտակվել է պահակային նավերի հրետանային կրակով
U-37 — ապրիլի 1 Լա Մանշում հայտնվել է ականի վրա
U-40 — հունիսի 20 ռմբակոծվել է սուզանավ (C-27)-ով
U-41 — սեպտեմբերի 24 խոռտակվել է պահակային նավերի հրետանային կրակով
UB-3 — մայիսի 4 խոռտակվել է անզնակազմի սխալների պատճառով Եգեյան ծովում
UB-4 — օգոստոսի 15 խոռտակվել է պահակային նավերի հրետանային կրակով։


== Արտաքին հղումներ ==
Ֆորումների ցանկը Das Dritte Reich Պատերազմ 1914—1918 թվականներին Archived 2007-11-06 at the Wayback Machine.
Ժողովածու (84)

Ժողովածու (84), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 84 թվի տակ։ Ձեռագիրը գրվել է 1614 թվականին Զաքարիա Երզնկացի գրիչի կողմից։ Գրված է թղթի վրա, որը ունի 21,5 x 15,5 չափս։ Ձեռագիրը կազմված է 282 թերթից։ Գրված է միասյուն, նոտրգրով։ Պահպանակը ունի L էջ, գրված է մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի՝ 67ա, 163ա, հետագայի 1ա, 67ա (1662 թվական), 87ա (1668 թվական), պահպանակ Գ,Դ, Ե (17-րդ դար), 1բ (1711 թվական)։


== Բովանդակություն ==
Աղոթք (Վարդ․ Այգեկցի, Ներս․ Շնորհալի, Հովհ․ Սարկաւագ, Գր․ Նարեկացի, Եփրեմ)։
Ի Կանոնդրոց։
Խրատք (Դիոն․ Արիսպազացի, Վարդ․ Այգեկցի, Յովհ․ Գառնեցի, Յովհ․ Մանդակունի, Նեղոս)։
Տաղք (Թումայ, Աղիրայ, անանուն)։
Ի Քարոզգրոց Գր․ Տաթևացւոյ։
Վարք Պարսամայ ճգնաւորին։
Յիշատակ տեսլեան Մուղրոյն։
Վարդ․ Արևելցւոց, Դավանութիւն Հաւատոյ, Զրոյցք։
Յակ․ Ղրիմեցւոյ, Յաղագս ազգականութեան։
Թուղթ վասն կիրակէի։
Պատմութիւն Պետրոսի և Պօղոսի։
Վարք Բարսղի Կեսարացւոյ։
Գիտնաւորութիւն վասն իմաստնոց (պատկերացուցութիւն)։
Վասն խաւարման լուսնի և արեգական։
Վասն աստեղաց ցոլանալոյ։
Տեսիլ Յովհ․ Կողեռնի։
Վարդապետաց մեռանելն։
Մանունք


== Ծանոթագրություններ ==
Պրևելի լողափ

Պրևելի (հուն․՝ Πρέβελη, նաև անվանում են «Արմավենիների լողափ»), լողափ և լագունա Կրետե կղզում՝ Պրևելի վանքից քիչ հեռու։ Այն ընդգրկում է Կուրտալիոտիկոյի կիրճը և Մեգալոպոտամոս գետի գետաբերանի շրջանը։ Ի տարբերություն Կրետե կղզու այլ լողափերի, այստեղ ափամերձ գոտու ջրի ջերմաստիճանն ավելի ցածր է՝ պայմանավորված նրա մեջ թափվող Մեգալոպոտամոս գետի բերած սառը ջրերով։


== Աշխարհագրություն ==
Պրևելի լողափի պաշտոնական անվանումը Ֆինիկաս լողափ է, ինչը թարգմանաբար նշանակում է «Արմավենիների լողափ»։ Անվանումը պայմանավորված է ափի երկայնքով ձգվող բնական ծագման արմավենիների անտառային պուրակով։ Այն չափերով զիջում է միայն Կրետե կղզու արևելքում գտնվող Վաի լողափի անտառին։ Վաի անտառը համարվում ոչ միայն Կրետե կղզու, այլև՝ Եվրոպայի, չափերով ամենամեծ և արմավենիների բնական ծագման անտառային պուրակը։ Լողափին մոտ գտնվում է նաև Ֆինիկ Թեոֆրաստ կոչվող արմավենիների ընդարձակ պուրակը։ 
Պրևելի լողափը գտնվում է Կրետե կղզու հարավային մասում, Ռետիմնոյից հեռու է 35 կմ, իսկ Պրևելի վանքից՝ 2,5 կմ։ 
Լողափը յուրահատուկ է ավազախճաքարային ծովափի, Մեգալոպոտամոս և Կուրտալիոտիս ջրառատ գետերի հովիտներում աճող արմավենիների անտառային պուրակների համադրությամբ։ 
Լողափն իր մյուս անվանումը ստացել է Պրևելի վանքի անունից։ 
Պրևելի լողափի այցեքարտ է համարվում ոչ միայն արմավենիների անտառապուրակը, այլև՝ ծովում գտնվող սրտաձև ժայռը։

2010 թվականին բռնկված հրդեհի արդյունքում արմավենիների պուրակի մեծ մասը այրվեց, սակայն 2011 թվականին այն արագ և բնական ճանապարհով վերականգնվեց։ 2011-2012 թվականներին արմավենիների անտառային պուրակը փակ էր զբոսաշրջային այցերի համար, սակայն արգելքը չէր գործում լողափնյա գոտու համար։
Լողափն ունի զբոսաշրջային մեծ նշանակություն, սակայն քանի որ գտնվում է Կուրտալիոտիկոյի կիրճի ստորին հատվածում, դեպի լողափ ուղիղ ճանապարհ չկա, այն հնարավոր է միայն քայլելով լանջով դեպի ցած։ Ծովափնյա հատված հնարավոր է մուտք գործել նաև Պլակյաս հանգստյան գոտուց՝ տուրիստական նավակներով։


== Պատկերասրահ ==

		
		
		


== Ծանոթագրություններ ==
Կառլա Բեյլ

Կառլա Բեյլ (ֆր.՝ Carla-Bayle), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09079։
Մինչև 1879 թվականը կոմունան կոչվում էր Կառլա լը Կոնտ։ Ներկայիս անունը ստացել է ի պատիվ փիլիսոփա Պիեռ Բեյլի։


== Բնակչություն ==
Համայնքի բնակչությունը 2008 թվականին կազմում էր 745 մարդ։


== Տնտեսություն ==
2007 թվականի տվյալներով 481 աշխատունակ տարիքի մարդկանցից (15-64 տարեկան) 289-ը տնտեսապես ակտիվ էին, 192-ը անգործունակ (ակտիվության ցուցանիշը 60,1 %, 1999 թվականին եղել է՝ 57,9 %)։ 289 աշխատունակ բնակիչներից 235-ը աշխատում էին (126 տղամարդ և 109 կին), անաշխատանք էին 54-ը (30 տղամարդ և 24 կին)։ 192 անգործունակ մարդկանցից 36-ը աշակերտներ կամ ուսանողներ են, 66-ը թոշակառու, 90-ը անաշխատունակ էին այլ պատճառներով։


== Տեսարժան վայրեր ==
Եկեղեցի՝ 1687 թվական
տաճար՝ 1884 թվական
Պիեռ Բեյլի թանգարան
Կառլա Բեյլի լիճ
Եվրոպական հրապարակ


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝  Կառլա Բեյլ» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-31 
«Կառլա Բեյլ» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Հռիփսիմյան օրիորդաց դպրոց (Գանձակ)

Անվան այլ կիրառումների համար տե՛ս՝ Հռիփսիմյան օրիորդաց դպրոց (այլ կիրառումներ)Հռիփսիմյան օրիորդաց դպրոց, երկդասյա ուսումնական հաստատություն։ Հիմնվել է 1874 թվականին, Գանձակ քաղաքում (Ելիզավետպոլ), մտավորականության և հասարակայնության ջանքերով։ Նախապես գործել է Սուրբ Հովհաննես եկեղեցու գավթում, ապա՝ վարձու տներում։ Ունեցել է կրտսեր և ավագ նախակրթարաններ (5 բաժանմունքով)։ Դասավանդվել են հայոց լեզու, ռուսաց լեզու, թվաբանություն, պատմություն, գեղագրություն, կրոն, երգեցողություն, նկարչություն, ձեռագործ։ Ցարական իշխանության, Էջմիածնի սինոդի կողմից մի քանի անգամ փակվել է։ Դպրոցը գործել է նվիրատվություններից և այլ միջոցներից գոյացած եկամուտներով։ 1894-95 ուսումնական տարում սովորել է 252 աշակերտ։ Դասավանդել են Մ.Ենգիբարյանը, Ն.Տեր-Ղևոնդյանը, Ն. Դավթյանը, Ռ.Տեր-Ավագյանը, Ա.Մխիթարյանը և ուրիշներ։ 1910 թվականից եղել է երկսեռ դպրոց։
Պերիվոլիա

Պերիվոլիա (հուն․՝ Περιβόλια, թուրքերեն՝ Bahçeler), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 202 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Ուկրաինական գիշեր

«Ուկրաինական գիշեր», ռուս նկարիչ Արխիպ Կուինջիի (1841/1842-1910) նկարը, որ ստեղծվել է 1876 թվականին։ Պահվում է Տրետյակովյան պատկերասրահում  (ինվ. 879): Նկարի չափերը՝ 79 × 162 սմ
:


== Պատմություն և նկարագրություն ==
«Ուկրաինական գիշեր» նկարն առաջին անգամ ցուցադրվել է 1876 թվականին Գեղարվեստական շրջիկ ցուցահանդեսների ընկերության 5-րդ ցուցահանդեսում և ունեցել մեծ հաջողություն։ Այն ցուցադրվել է նաև Փարիզում 1878 թվականին կայացած Համաշխարհային ցուցահանդեսի ռուսական արվեստի բաժնում.: 1878 թվականի «Ուկրաինական գիշեր», «Վալաամե կղզում» (ռուս.՝ «На острове Валааме», 1873, Տրետյակովյան պատկերասրահ), «Чумацкий тракт в Мариуполе» (1875, Տրետյակովյան պատկերասրահ) և «Տափաստան» («Степь», 1875, Յարոսլավլի պատկերասրահ) նկարների համար Կուինջին արժանացել է առաջին աստիճանի դասային նկարչի կոչման։
Այդ նկարը համարվում է բեկումնային նկարչի ստեղծագործական կյանքում։ Դրանից սկսած այն հեռացել է իր վաղ աշխատանքների ակադեմիական ռոմանտիզմից, և նրա աշխատաքների բնութագրական գիծը դարձել է պատկերի էկզոտիկությունը։ «Ուկրաինական գիշեր» նկարի մեծ մասը նկարվել է թավշե կապտասև երանգներով, և միայն նկարի աջ մասի գյուղական մազանկա տների բաց գույնի պատերն են վառ փայլում լուսնի լույսի տակ։


== Արձագանքներ ==
Գրող Միխայիլ Նևեդոմսկին, որ հեղինակել է մենագրություն Կուինջիի մասին, գրել է․

Արվեստագետ Վլադիմիր Պետրովը Արխիպ Կուինջիի ծննդյան 150-ամյակին նվիրված հոդվածում գրել է․


== Ծանոթագրություններ ==


== Արտաքին հղումներ ==
«Архип Иванович Куинджи. Галерея картин художника - Украинская ночь. 1876» (HTML)։ www.kuinje.ru։ Արխիվացված օրիգինալից 2012-09-28-ին։ Վերցված է 02.07.2012
Օզասկու

Օզասկու (պորտ.՝ Osasco), քաղաք և մունիցիպալիտետ Բրազիլիայի Սան Պաուլու նահանգում։ Օզասկույում բնակվում է 3.000 հայ ։


== Քույր-քաղաքներ ==
 Գյումրի, Հայաստան
 Սուչժոու, Չինաստան
 Վիանա, Անգոլա
 Ցու (Միե պրեֆեկտուրա), Ճապոնիա
 Օզասկո, Իտալիա


== Ծանոթագրություններ ==